Amerikalik teleboshlovchi tomoshabinlarni Qodirovning mushugini topishda yordam berishga chaqirdi

Amerikalik teleboshlovchi Jon Oliver tomoshabinlarni Checheniston rahbari Ramzan Qodirovning mushugini topishda yordam berishga chaqirdi. Bu haqda “Gazeta.ru” xabar qildi.

 Kadr: YouTube
Ilgariroq Qodirov mitti yo‘lbarsga o‘xshash mushugi izsiz yo‘qolganini xabar qilgan edi. Siyosatchi Instagram’dagi obunachilariga murojaat etib, ulardan yordam so‘ragan edi.
Oliver HBO telekanalidagi Last Week Tonight ko‘rsatuvi doirasida siyosatchiga yordam ko‘rsatishni so‘radi. U ijtimoiy tarmoqlarda #findkadyrovscat heshtegidan foydalangan holda Qodirovga xabar yo‘llashni taklif qildi.
“Unga ‘Mushugingizni ko‘rdim’ degan xabar yo‘llang. Agar ko‘rmagan bo‘lsangiz, u bilan ‘Mushugingizni ko‘rmadim’ xabari yordamida bog‘laning. Agar uning mushugiga o‘xshash biror jonivorni ko‘rgan bo‘lsangiz, uni suratga olib jo‘nating, ostiga ‘Bu sizning mushugingizmi?’ degan so‘zlarni ilova qiling”, — deb o‘z g‘oyasini tushuntirdi boshlovchi.